ΓΡΑΠΤΗ ΕΡΩΤΗΣΗ P-2139/99

υποβολή: Camilo Nogueira Romn (Verts/ALE) προς την Επιτροπή

(18 Νοεμβρίου 1999)

Θέμα: Ενδεχόμενη απάτη στη διαχείριση των λειτουργικών δαπανών σε ιδρύματα δευτεροβάθμιας εκπαίδευσης

Στις 14 Ιουνίου 1993 η Επιτροπή ενέκρινε επιχειρησιακό πρόγραμμα πουπέβαλε το Ισπανικό Υπουργείο Εργασίας και Κοινωνικής Ασφάλισης προκειμένου να εφαρμοσθεί στη Γαλικία κατά την περίοδο 1994-1999 και αφορά δράσεις για την επαγγελματική επιμόρφωση και εκπαίδευση, την κατάρτιση ερευνητών, την κατάρτιση εργαζομένων, την επιμόρφωση ανέργων καθώς και την ενίσχυση στην απασχόληση. Το πρόγραμμα κάλυπτε ανώτατο ποσό ύψους 238.707.302 Ecu, χρηματοδοτούμενο κατά 75 % από την ΕΚ και κατά 25 % από την κυβέρνηση της Γαλικίας (ΕΚΤ αριθ. 940129ES1).

Οι εκπαιδευτικοί της Γαλικίας, εκφράζοντας τις ανησυχίες τους για την τάση της κυβέρνησης της Γαλικίας να μειώνει συνεχώς τις πιστώσεις για την κάλυψη των λειτουργικών δαπανών των δημόσιων εκπαιδευτικών ιδρυμάτων, ενώ οι πιστώσεις που προορίζονται για την ιδιωτική παιδεία αυξάνονται συνεχώς, θεωρούν ότι κατ' αρχήν δεν χρησιμοποιήθηκαν σωστά οι ευρωπαϊκές πιστώσεις για το επιχειρησιακό πρόγραμμα, κυρίως στην περίπτωση των δράσεων για την επαγγελματική επιμόρφωση και την εκπαίδευση που απορρόφησαν το μεγαλύτερο μέρος των πιστώσεων αυτών μεταξύ 1998-1999. Η απάτη συνίσταται στην ελλιπή ή μερική εφαρμογή του ποσοστού 25 % που κανονικά έπρεπε να χρηματοδοτηθεί από την κυβέρνηση της Γαλικίας, λόγω τουπερβολικού και δυσανάλογου τρόπου κάλυψης των κοινών δαπανών λειτουργίας των σχετικών εκπαιδευτικών ιδρυμάτων,περβαίνοντας κατά τέσσερις φορές τις συνήθεις δαπάνες λειτουργίας ανά μαθητή (θέρμανση, ηλεκτρικό ρεύμα, νερό κλπ.) στο πλαίσιο των προγραμμάτων που συγχρηματοδοτούνται από το Ευρωπαϊκό Κοινωνικό Ταμείο για το σκοπό αυτό. Με τον τρόπο αυτό, παράλληλα με την απάτη που διαπράττεται σε σχέση με τιςποχρεώσεις που αναλήφθηκαν απέναντι στην Επιτροπή, αφαιρέθηκε από τα εκπαιδευτικά ιδρύματα ένα σημαντικό μέρος των απαιτούμενων πόρων για την καλή λειτουργία των εκπαιδευτικών στόχων.

Προτίθεται η Επιτροπή να ερευνήσει τις ατασθαλίες αυτές και να ζητήσει από την κυβέρνηση της Γαλικίας να ανταποκριθεί σε όλες τιςποχρεώσεις της σχετικά με τη χρηματοδότηση των προγραμμάτων του ΕΚΤ όσον αφορά την επαγγελματική επιμόρφωση και εκπαίδευση;

Απάντηση της κυρίας Διαμαντοπούλου εξ ονόματος της Επιτροπής

(9 Δεκεμβρίου 1999)

Ο τελευταίος έλεγχος εκ μέρους της Ευρωπαϊκής Επιτροπής όσον αφορά τη χρησιμοποίηση των ενισχύσεων του Ευρωπαϊκού Κοινωνικού Ταμείου στην αυτόνομη κοινότητα της Γαλικίας πραγματοποιήθηκε το Μάιο-Ιούνιο του 1996 δηλαδή πριν από την περίοδο στην οποία αναφέρεται ο κύριος βουλευτής (1998-1999) και δεν αποκάλυψε τέτοιου είδους απάτες.

Η Ευρωπαϊκή Επιτροπή δεν έλαβε σχετικά με το θέμα αυτό ανακοίνωση από τις ισπανικές αρχές με βάση τον κανονισμό (ΕΚ) 1681/94 της Ευρωπαϊκής Επιτροπής της 11ης Ιουλίου 1994 σχετικά με τις ατασθαλίες και την είσπραξη ποσών που χορηγήθηκαν παράτυπα στο πλαίσιο της ενίσχυσης διαρθρωτικών πολιτικών καθώς και της οργάνωσης ενός ενημερωτικού συστήματος στον τομέα αυτό(1).

Για το λόγο αυτό θα πρέπει ο κύριος βουλευτής ναποβάλει στην Ευρωπαϊκή Επιτροπή συγκεκριμένα και σαφή στοιχεία που διαθέτει σχετικά με την ενδεχόμενη παράτυπη χρησιμοποίηση των ενισχύσεων του Ευρωπαϊκού Κοινωνικού Ταμείου σε αυτή την αυτόνομη κοινότητα. Ύστερα από την ανάλυση των στοιχείων αυτών ενδέχεται να πραγματοποιηθούν νέοι έλεγχοι.

(1) ΕΕ L 178 της 12.7.1994.